Motî:shoflete - Wikipedia

# Motî:shoflete

### Èn årtike di Wikipedia.

shoflete [f.n.]

1. usteye di måjhone, u d' marxhå, fwait d' on cur, di deus manikes, et d' ene pitite buzete, po shofler sol feu po l' ranimer. Il avént ene shoflete et i sprouflént sol feu come des tchvås. >> mashales a shofletes: grossès mashales. >> betch a shofletes: betch a picetes.

2. longowe buzete di fier k' on shofléve divins po ranimer l' feu. Li feu s' distind mågré l' shoflete (P.J. Dosimont). >> masseur Mareye Shoflete: traitaedje po ene fame saligote ki shofele li seke des omes. F. suceuse.

3. (stindaedje) tube po hiner des boletes (di papî, evnd) å lon, tot shoflant dvins. Dinltins, les gaméns djouwént avou des shofletes. rl a: albute. F. sarbacane, canonnière.

4. (stindaedje) a) vî fizik a poure. F. tromblon, arquebuse. b) fizik. Pus, e tapant so ses spales ene grosse camizole di vroû»l, po catchî l' shoflete dismontêye, il aveut ndalè sins moufter (G. Pècheur). F. fusil, carabine. c) tchedje di plonk di ces fiziks la. d) côp d' fizik. e) tchén do fizik.

5. craeye pa wice ki l' air shofele. rl a: shofleure. F. courant d'air, interstice.

6. bouyote ki s' fwait so ene sitindêye bén plate. Vos av' leyî des shofletes dins vosse tapisreye. I n a des shofletes dins l' plafonaedje, dins l' coleur, e vierni (J. Coppens). rl a: shofleure. F. soufflure.

7. bouyote ki s' fwait dins ene sacwè ki cû»t (pwin, froumaedje, veule). El froumaedje fwait des shofletes e rostixhant (J. Coppens).

8. bouyote ki s' fwait so ene tchambrayair, si li pneu est crevådé. >> shoflete so ene artere: bouye ki s' fwait so ene artere, et ki risse di schirer. rl a: anevrisse.

9. (mot d' acleveu, d' årtisse) bouyote ki s' fwait ezès djonteures, et ki n' fwait nén cleper, copurade ezès djerets des vîs tchvås, divant li djno des vatches. Nosse tchivå a-st atrapé des shofletes. F. molette, vessigon, épanchement articulaire.

10. bouyote ki s' fwait dizo l' pea e des plaeces cafroyeyes, u broû»lêyes. Dj' a ene shoflete a m' doet d' awè poirté ås boteas. rl a: clotchete, bouyete. F. cloque, ampoule, hygroma. >> Il a des shofletes padzo ses bresses: i n' vout nén bouter, c' est on nawe. Franwal: ahåyant po: il a un poil dans la main.

11. boûslaedje. F. boursouflure. >> on vizaedje a shofletes: ene figueure gonflêye. Dispus k' i prind del cortizone, il atrape on vizaedje a shofletes. F. un visage bouffi.

Etimolodjeye : viebe shofler, cawete -ete

| shofleure [f.n.]

1. plaece wice ki l' vint shofele. >> Li / al Sofleure: no d' plaece di Nåwinne. I fjheut dabôrd brune cwand Bixhete a rmonté l' gritchete del Shofleure (G. Pècheur).

2. bouyote ki s' fwait dins li scrufier, dins l' veule. C' est on måva podistinnî: on trove des shofleures dins tos ses ovraedjes. (H. Forir). On dit eto : shoflete. F. soufflure.

Prin del pådje «http://wa.wikipedia.org../../../s/h/o/Mot%C3%AE%7Eshoflete.html»

##### Views

- Årtike
- Copene
- Modêye d' asteure

##### Cweri